A sík végtelen...
A sík végtelen
Unalmú terén
Hó csillog felém,
Mint finom föveny.

Vörös, mint a réz
Fenn az égi bolt,
Haldokolva néz
Ködön át a hold.

Mint zord fellegek, 
Ott a közeli 
Erdő tölgyei 
Úgy sötétlenek.

Vörös, mint a réz
Fenn az égi bolt,
Haldokolva néz
Köelön át a hold.

Széltől kergetett
Ványadt varju-had
S ordas kósza vad
Mi lesz veletek?

A sík végtelen
Unalmú terén
Hó csillog felém,
Mint finom föveny.

Versek